Transport (字款)

，可以譯**運輸體**，字款一種，無襯綫。本來為英國路牌而設，車行得急，都望得清啲字。有兩款，運輸體粗黑（）、運輸體中黑（），前者粗啲，黑字白底用，後者幼啲，深底白字用。一九五七年到六三年，由翟健尼亞（）同瑪嘉烈解佛（）設計。呢個佢哋擔任設計師一環，為英國運輸部安達臣同禾貝斯委員會而造  。隻字款喺某啲舊時英治地，仍然有用，好似香港路牌英文咁，亦有其他國之後採用。

## 史
推出之前，英國路牌得大楷字母，字款冇正式名，有人叫運輸部體（Ministry），有人叫廖華倫士蔑體（Llewellyn-Smith），由一九三三年年美布利報告書引入，之後一九五五到五七年之間有修訂過。舊式路牌，叫做指路柱，通常廠商各字有無襯線字款。見啲車唔多、冇咁繁忙，讀得清無咁緊要。不過，去到五十年代，英國要起第一條快速公路，成為改字款契機。

一九五七年，運輸部成立快速公路交通標誌顧問委員會，由高連安達臣爵士擔任主席，委任咗翟健尼亞做設計師。翟健尼亞請咗助手瑪嘉烈解佛。兩人研究測試種種路牌設計，一九五八年試喺培士頓繞道，條路即今六號快速公路一部分。一年後，正式用喺一號快速公路，倫敦到約郡一段。佢哋一改祗用大階，發覺用大細階並用，啲人唔使逐字母讀，更快讀出地名。委員會畀咗美國同埋歐洲各國做例，但兩人覺得太生硬、唔理想，於是乎做咗款圓滑字款。a t l 三字母， 尾部設計獨特，而分數無橫綫，更加易讀易分辨。

初期成效唔錯，運輸部又成立另一委員會，由窩他禾貝斯爵士做主席，再次委任兩人做設計師，負責研究一般道路交通標誌。最後促成引入象形圖標誌，圖像設計根據一九四九年聯合國世界道路與機動交通會議所推薦。

## 特點

字款有粗幼版本，中黑同粗黑，兩者基本字形一樣。英國標準係幼啲嘅中黑配白底黑字，用響非主要道路路牌，等人更加易讀；而粗啲粗黑就配深底白字，例如綠色主要道路標誌。

英國路牌得運輸體。除咗快速公路號碼，別出字款，叫快速公路體（Motorway）。

運輸體用到符號有限，得路牌常用，好似撇號、英鎊符號、常見分數，好似½⅓咁。字體本來無變音符號，到二〇一六年交通標誌規例與一般指引，加入咗重音符號，用喺蘇格蘭路牌 &#x3A;&#x200A;附表十七&#x200A;。

## 各地用途
本來英國設計，亦用喺世界好多地方。唔祇英國王室屬地、英國海外屬土，一啲有限留用英聯邦國，亦喺香港、冰島、愛爾蘭、希臘非快速公路、葡萄牙，同埋中東地區廣泛使用。丹麥做咗改良版，字距加大、數字形狀修改，叫做丹麥路牌字（）。意大利同西班牙改得粗。意大利叫字母體（，中黑叫 ），西班牙叫常規道路體（）。唔少地方，改成用到變音符號，加啲英文無嘅字母，配合當地語言需要。

其他文字地方， 字款用做拉丁文音譯。愛爾蘭共和國路牌用全大寫運輸重體表示英文名。愛爾蘭名，正常大細楷運輸體斜粗黑，但係 A a i M N 五字母零舍唔同，a 同 i 係真意大利體（i 以前模仿安色爾體，無上點），A 同 M 模仿安色爾體，望落似 a m 高身版，N 亦模仿 M，用望落似 n 高身版。

二〇一四年四月，印尼電子顯示路牌用運輸體。 

### 例

* 孟加拉路牌
* 希臘路牌。加入希臘字母
* 香港路牌
* 冰島路牌
* 印度路牌
* 伊朗路牌
* 愛爾蘭路牌
* 印尼電子顯示路牌
* 馬來西亞路牌
* 馬耳他路牌
* 尼泊爾路牌
* 阿曼路牌
* 葡萄牙路牌
* 卡塔爾路牌
* 星架坡路牌，只限停車場
* 亞剌伯聯合酋長國路牌
* 英國路牌、英國政府網站、一啲政府信件

## 電腦字款
原本粗幼字款由德國公司 URW++ 轉成電腦字款 。一九九四年，翟健尼亞死，未到電腦字款普及。而瑪嘉烈解佛就有份做電腦字款。

### 新運輸體
二〇一二年，字款推出更新擴充版本，叫 **New Transport**（新運輸體），由亨力估寶同瑪嘉烈解佛開發。

初版本粗幼六種，幼輕常中粗黑，種種各配斜體。另外加入其他功能，例如古風體數字同細大寫字母。二〇一八年八月廿九號到九月二號，又加埋半粗體。

達圖，美國網絡安全公司，數據備份公司。佢標誌用咗新運輸中體。

#### 運輸體政府數碼服務版
英國政府數碼服務網站（gov.uk）用咗款特制新運輸體。二〇一二年選做嘅唯一字款 。

### 運輸新體
K-Type 公司改良運輸體，自制出非官方版本 **Transport New**（運輸新體），二〇〇八年推出。字款有粗幼三款，幼中粗。二〇一五年加入真意大利體。二〇一九年，屋屋公司推出無題鵝遊戲，介面用咗呢呢隻字款。

### 其他
翟咸嘉（Jörg Hemker）設計兩字款，靈感來自運輸體，分別叫 **FF Nort**（FF 北方體）同**FF Nort Headline**（FF 北方標題體）。兩款都有希臘同斯拉夫字母。

## 相集

File:A87-bilingual.jpg|alt=A Scottish sign using the typeface on the Isle of Skye, with place names given in both Scots Gaelic and English, and distances shown in miles.|蘇格蘭士佳洲，蘇格蘭蓋爾文同英文地名、英里距離都係運輸體
File:Festival_Sudoeste_IV,_este_é_o_cruzamento_com_indicações_mais_perto_do_Festival.jpg|alt=Example of the use of the typeface in road signs in Portugal|葡萄牙路牌
File:Sign-1050812,_Dingle_Peninsula,_Co._Kerry,_Ireland.jpg|alt=Irish road sign using special character forms for A, a, i, and capitals M and N, for Irish text|愛爾蘭路牌，注意模仿愛爾蘭安色爾體嘅 A a M、有腳 i 同模仿 M 嘅 N
File:Transport_Typeface_in_Italy.jpg|alt=Use of Alfabeto Normale, as well as Alfabeto Stretto (top and bottom signs), in Italy|意大利字母體中黑。頂同底用字母體窄中黑（）。
File:Icelandic-Road-Sign.png|alt=The typeface is in use on Icelandic road signs. This example shows the locations of villages and farms in a rural area of the country.|冰島路牌。村莊農場位置，注意字體加咗英文已經冇用嘅 Þ 同 Ð
File:Madha1.jpg|alt=Use of the typeface within the Omani enclave of Madha, within the United Arab Emirates. The Latin alphabet text has been translated from the Arabic, which is also shown.|亞剌伯聯合酋長國麥哈飛地，英文字體係運輸體
File:Kuwaitcitysign.jpg|alt=Another example of the typeface in use in the Middle East, this time in Kuwait.|中東例，科威特
File:Malkassignboard.JPG|alt=Use of the Transport font in Kerala, India in both Malayalam and English|印度基拉拉邦，馬拉也林文同英文都係運輸體
File:RusumoRoadSign.JPG|alt=The Transport font is used in several ex-British colonies, such as this one in Kagera Region, Tanzania|前英國殖民地有用到，坦桑尼亞卡蓋拉區路牌
File:Boundary_Street_Road_sign_2015.jpg|alt=Latest street direction sign with Transport typeface in Mongkok, Hong Kong|香港旺角街道方向牌
File:JKR_Kuantan_road_sign.jpg|alt=Gantry road sign with Transport typeface used in Malaysia|馬來西亞路牌
File:Georgioupoli_road_sign.jpg|alt=Use of the typeface in Greece|希臘字款


## 攷